Μαύρα μεσάνυχτα

***Μαύρα Μεσάνυχτα*** είναι ο τίτλος μιας μαύρης κωμωδίας ελληνικής σειράς που προβλήθηκε από τους δέκτες του Mega τις σεζόν 2007-2009. Ο Πάνος Κοκκινόπουλος, μετά από πολλά χρόνια συνεργασίας με τον Alpha, δημιουργεί τα *Μαύρα Μεσάνυχτα* με τους περισσότερους ηθοποιούς που συμμετείχαν στα σήριαλ αυτοτελών ιστοριών (Κόκκινος Κύκλος, 10η Εντολή), όπως ο Στέλιος Μάινας, η Παναγιώτα Βλαντή,  η Ράνια  Παπαδάκου, η Έρση Μαλικένζου, η Μπέσυ Μάλφα και ο Γεράσιμος Σκιαδαρέσης. Το σενάριο υπέγραψαν ο Βασίλης Ρίσβας και η Δήμητρα Σακαλή. Ο μουσικοσυνθέτης Κυριάκος Παπαδόπουλος έγραψε τη μουσική του ομώνυμου κομματιού, που αποτελεί το κομμάτι των τίτλων της σειράς. Τους στίχους έγραψε το *Θηρίο*, ο οποίος και το ερμηνεύει μαζί με τη *Μαρία Ιακώβου*, η οποία επίσης έχει έναν μικρό ρόλο στη σειρά. Το κομμάτι έγινε μεγάλη επιτυχία, η οποία εν μέρει οφείλεται στην επιτυχία της σειράς.

Στη σειρά συμμετείχαν διάφοροι γνωστοί και μη ηθοποιοί ως γκεστ ή έχοντας μικρούς ρόλους. Ενδεικτικά έχουν πάρει μέρος ηθοποιοί όπως ο Γεράσιμος Γεννατάς, ο Πυγμαλίων Δαδακαρίδης, ο Γιάννης Μπέζος, η Αλεξάνδρα Παντελάκη και ο Ηλίας Μαμαλάκης. Ακόμη, στη σειρά συμμετέχει και το Θηρίο. Η μουσική επιμέλεια της σειράς έγινε από τον Πάνο Κοκκινόπουλο, ο οποίος επέλεξε τα κομμάτια που έντυναν τα επεισόδια της 10ης Εντολής. Μπάντες και τραγουδιστές που ακούστηκαν στη σειρά ήταν: *16 Horsepower*, *The BlackHeart Procession*, *Midnight Choir*, *The Walkabouts*, *[[Madrugada]]*, *Tenderloud*, *Godspeed You! Black Emperor*, *Tom McRae*, *[[Pearl Jam]]* κ.α.

## Επισκόπηση σειράς

## Πλοκή
Παγιέτες και περίστροφα, μαφία, δράση και φαμίλια, κιτς και χλιδή σε ένα από τα πιο ανατρεπτικά σενάρια που γράφτηκαν ποτέ για τη τηλεόραση. Όλα ξεκινούν όταν ο Θράσος Κουτρουμπάς, ένας φιλήσυχος βιοπαλαιστής, κληρονομεί τη τεράστια περιουσία του αδερφού του, Αποστόλη, ανθρώπου της νύχτας και ιδιοκτήτη νυχτερινού κέντρου. Πως αντιδρούν η διψασμένη για λούσα γυναίκα του, ο ρέμπελος γιος του, η γκοθού κόρη του και η τετραπέρατη πεθερά του; Και από την άλλη, τι υποδοχή του επιφυλάσσουν η ερωμένη του αδελφού του, Σιλβή Μπουζάνη, οι μπράβοι, οι τραγουδιάρες και ο λοιπός περίγυρος της νύχτας;

## Διανομή

### Guest stars

* Αντώνης Κρόμπας ως Στάκας (24 επεισόδια)
* Βασίλης Μπατσακούτσας ως Κοσμάς Κοντοδήμος (20 επεισόδια)
* Γιώργος Σουξές ως Στέλιος Κοντοδήμος (20 επεισόδια)
* Δημήτρης Γιαννόπουλος ως Σωτήρης Μπεχράκης (20 επεισόδια)
* Αλεξάνδρα Παντελάκη ως Ευγενία Καπερνάρου - Μάτσουλα (8 επεισόδια)
* Πυγμαλίων Δαδακαρίδης ως αστυνόμος Δημήτρης Γλάρος (7 επεισόδια)
* Νίκος Κακαλιός ως Μάνος (6 επεισόδια)
* Δημήτρης Τσολάκης ως βοηθός Σερέτη (6 επεισόδια)
* Ιζαμπέλα Κογεβίνα ως Νεφέλη (6 επεισόδια)
* Ελένη Αποστολοπούλου ως Χριστίνα Ρούσσου (6 επεισόδια)
* Γεράσιμος Γεννατάς ως Λεωνίδας Σερέτης (5 επεισόδια)
* Κωνσταντίνος Ανταλόπουλος ως αστυνόμος Κώστας Σπύρου (5 επεισόδια)
* Θοδωρής Κατσαφάδος ως Νέστορας (5 επεισόδια)
* Πέτρος Λαγούτης ως Τάσος (5 επεισόδια)
* Λυδία Λένωση ως Μέμα Μπριλάντε (5 επεισόδια)
* Ηλίας Μαμαλάκης ως Θεόφιλος Μάτσουλας (4 επεισόδια)
* Κατερίνα Γαβαλά ως Αμαλία (4 επεισόδια)
* Χρήστος Ευθυμίου ως Γαζής (4 επεισόδια)

* Κωνσταντίνος Μάνος ως Φειδίας (3 επεισόδια)
* Αργύρης Ξάφης ως Καντίνσκι (3 επεισόδια)
* Αντώνης Αντωνίου ως Νώντας (2 επεισόδια)
* Μαρία Καβογιάννη ως διευθύντρια σχολείου (2 επεισόδια)
* Σωτήρης Δούβρης ως μπάρμαν (2 επεισόδια)
* Τάσος Πυργιέρης ως dealer ναρκωτικών (2 επεισόδια)
* Μιχάλης Ασλάνης ως ο εαυτός του (2 επεισόδια)
* Θηρίο ως κρατούμενος φυλακών (2 επεισόδια)
* Χρήστος Δήμας ως Χρηστάρας (2 επεισόδια)
* Έφη Παπαθεοδώρου ως Λουκία Σπύρου (2 επεισόδια)
* Γιώργος Γιαννόπουλος ως Θανάσης Δουλάμπασης (2 επεισόδια)
* Δήμητρα Σακαλή ως γυναίκα στο νοσοκομείο (1 επεισόδιο)
* Γιάννης Μπέζος ως Αριστοτέλης Τσαπάρας (1 επεισόδιο)
* Μυρτώ Αλικάκη ως Λουκία (1 επεισόδιο)
* Γρηγόρης Αρναούτογλου ως παρουσιαστής εκπομπής (1 επεισόδιο)
* Ναταλία Τσαλίκη ως κα Βάλαρη (1 επεισόδιο)
* Νίκη Γρανά ως τραγουδίστρια (1 επεισόδιο)
* Σωκράτης Αλαφούζος ως Πατέρας Θράσου και Αποστόλη (1 επεισόδιο)

### Παραγωγή
* **Σκηνοθεσία:** Πάνος Κοκκινόπουλος
* **Σενάριο:** Βασίλης Ρίσβας, Δήμητρα Σακαλή
* **Διεύθυνση παραγωγής:** Δημήτρης Κατσαρός
* **Μουσική σύνθεση:** Μάριος Στροφάλης
* **Σκηνογραφία:** Γιάννης Δούμας
* **Ενδυματολογία:** Ηλιοστάλαχτη Βαβούλη
* **Διεύθυνση φωτογραφίας:** Κώστας Πάλμας
* **Μοντάζ - Μιξάζ:** Γιάννης Μάρρης
* **Εκτέλεση παραγωγής:** Frenzy Films

## Επεισόδια

### Α' Κύκλος (2007-08)

* Προβαλλόταν κάθε Δευτέρα στις 23:00.
* Τα πρώτα 2 επεισόδια προβλήθηκαν μαζί Δευτέρα στις 22:00.
* Δεν προβλήθηκε επεισόδιο στις 10/3/2008 και στις 19/5/2008 λόγω μετάδοσης άλλου προγράμματος.

### Β' Κύκλος (2008-09)

* Προβαλλόταν κάθε Δευτέρα στις 23:00.
* Τα τελευταία 2 επεισόδια προβλήθηκαν μαζί Δευτέρα στις 22:00.
* Δεν προβλήθηκε επεισόδιο στις 8/12/2008, στις 2/3/2009 και στις 8/6/2009 λόγω μετάδοσης άλλου προγράμματος.

## Αποτελέσματα the twenty

Το 2010 ο Γιώργος Καπουτζίδης για τα 20 χρόνια του Mega παρουσίασε το *the twenty*, όπου τα Μαύρα Μεσάνυχτα είχαν διαπρέψει στις εξής κατηγορίες:
* Trailer που σου Έμεινε Αξέχαστο: Μαύρα Μεσάνυχτα – Θέση 11
* Αγαπημένη Πρωταγωνίστρια Κωμωδίας: Παναγιώτα Βλαντή (Σιλβή) – Θέση 5
* Τραγούδι που Έκλεψε την Παράσταση: Μαύρα Μεσάνυχτα (Μαρία Ιακώβου & Θηρίο) – Θέση 5
* Αγαπημένος Πρωταγωνιστής Κωμωδίας: Στέλιος Μάινας (Θράσος) – Θέση 2
* Το Πιο Αχτύπητο Δίδυμο: Βασίλης Ρίσβας-Μάκης Παπαδημητρίου (Λάζαρος-Ζαν Κλωντ) – Θέση 5
* Αγαπημένη Κωμική Σειρά: Μαύρα Μεσάνυχτα – Θέση 4
* Πιο Σέξυ Πρωταγωνίστρια: Παναγιώτα Βλαντή (Σιλβή) – Θέση 1.

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές Mega
Κατηγορία:Τηλεοπτικές σειρές
Κατηγορία:Μαύρη κωμωδία (τηλεοπτικές σειρές)